Phobos (satelite)

Phobos (d'o griego Φόβος, "espanto") ye la mas gran d'as dos lunas de Marte Joseph A. Angelo Jr. Encyclopedia of Space and Astronomy, Facts on File, 2006, ISBN 978-0-8160-5330-8, p.451 y a mas amán a la planeta, estando Deimos l'atra luna. As dos estioron descubiertas per l'astronomo estausunidense Asaph Hall (1829-1907) o 18 d'agosto de 1877. Estió lo propio descubridor o que proposó os nombres, inspirau per o libro XV d'a Iliada, en o cual lo dios Ares (clamato Marte en a mitolochía romana) invoca a lo espanto ("Phobos") y a la terror ("Deimos").

Phobos ye un chicot satelite, de forma irregular, que lo suyo rayo meyo ye d'once kilometros. presenta perén a mesma cara a Marte, a causa de l'ancorache per mareya exerciu per a planeta. Orbita a uns 6000 kilometros d'a superficie marciana, lo que le converte en o satelite mas amán a la suya planeta de tot o sistema solar.Istas fuerzas de mareya creigan una desacceleración en Phobos, perdendo amonico iste a suya velocidat orbital, o que ocasionará la suya colisión con Marte dentro d'uns 50 a 100 millons d'anyos, u bien la suya desintegración y formación d'un aniello arredol d'a planeta.

 Nombres d'os elementos cheolochicos 
Os elementos cheolochicos de Phobos s'han nombrau en memoria de astronomos relacionaus con o satelite, asinas como con nombres de personaches y puestos d'a novela "Os viaches de Gulliver" de Jonathan Swift.

 Referencias 

Categoría:Satelites de Marte